钦定古今图书集成/明伦汇编/氏族典/第134卷 > 《廖用贤尚友录》 > 秦自然
## 钦定古今图书集成/明伦汇编/氏族典/第134卷 > 《廖用贤尚友录》 > 秦自然

按《邹县志》：自然城西庵上村人。长子雄，耕读启后，孝
友宜家，一门和睦。与弟豹、宣、肇三人，子侄东镇、东安、
东鲁、东冥、东周、东郊等共十人，孙十八人，曾孙四十
人，同居一爨，少长无间言。乡邻以为有张公艺之风。
邑令洧川王公扁其门曰“五世同居。”